Etter at Dale som pensjonist opplevde at hennes barnebarn omkom i en trafikkulykke, ble hun oppmerksom på at Norsk Luftambulanse var truet av nedleggelse grunnet svak økonomi. Hun engasjerte seg derfor i arbeidet med å verve medlemmer. Som frivillig vervet hun langt flere medlemmer enn organisasjonens ansatte medlemsververe, og hun fikk et helikopter oppkalt etter seg som hun selv fikk æren av å avduke. Hun arrangerte også konserter til inntekt for Luftambulansen.